  Майя Бывальцева Элькунысь 120 сюрс пиналъёс гужем лагерьёсын шутэтскозы. 16-тӥ куартолэзе журналистъёслы со сярысь вераз Удмуртилэн тӧроез Александр Соловьёв. Сомындагес ик нылпиос лагерьёсы ветлӥзы азьвыл аръёсы. 2016-тӥ арын со понна ватсаса 4 миллион 500 сюрс манет висъязы. «Анай-атайёс медаз сюлмаське. 50 процентсэ тыроз элькун коньдэт, 50 процентсэ — анай-атайёс. Кин туннэ пичи уждун басьтэ, нырысь ик со коньдэт удыс но мукетъёсыз, соос 20 процент тыро, кылемзэ — коньдэт. Кытын югдур туж секыт, вань милям сыӵе нылпиос, ми соосты ас выламы басьтӥськомы, коньдон висъяське бюджетысь», — валэктӥз улосвыл тӧро. Элькунысь физкультурая, спортъя но егитъёсын ужан политикая министерство быдэ вуымтэослы ужан интыос быръёнэн выре. Азьланьтӥськоз студентъёслэн отрядъёссылэн ужзы. Соос туэ 80 пала луозы. Егитъёс сюресъёсты, пӧртэм юртъёсты лэсьтон ужен вырозы, проводник луыса тыршозы. Нялтас вераса, нылпи санаторийын пиналэз одӥг уй-нунал ӵоже возён шорлыдын 680 манет усе. Тегъёс: Дышетон Удмуртия АлександрСоловьёв пиналъёс шутэтскон  